Thomas Vinterberg

**Thomas Vinterberg** (født 1969) er en dansk filmregissør og manusforfatter.

Etter utdanning fra Den Danske Filmskole i 1993 med kortfilmen *[[Sidste omgang]]* debuterte han med novellefilmen *[[Drengen der gik baglæns]]* året etter. Han fikk sitt gjennombrudd med dogmefilmen *[[Festen]]* i 1998.

Han har siden regissert danske såvel som internasjonale filmer. Gjennom karrieren har Vinterberg mottatt flere danske og utenlandske priser, som 
Bodilprisen-, Robert-priser og Oscar, han ble i 2015 utnevnt til ridder av Dannebrogordenen og året etter ridder av Ordre des Arts et des Lettres. Han har mottatt Nordisk råds filmpris to ganger; 
i 2010 for *[[Submarino]]* og i 2013 for *[[Jakten (2012)|Jakten]]*.

## Oppvekst
Vinterberg er sønn av redaktør Søren Vinterberg og pedagog Ingerlise Vinterberg og har tre søsken, hvorav to er fra farens andre ekteskap. Som syvåring flyttet han og familien inn i et kollektiv i Hellerup, hvor han bodde inntil han var 19 år.

Vinterbergs interesse for film oppsto tidlig, og han regisserte sin første film, *Sneblind*, som sekstenåring i samarbeid med Aslak Lytthans. De hadde oppsøkt Filmværkstedet i København, hvor Dino Raymond Hansen støttet idéen om å lage en kortfilm, og de oppnådde også å få tildelt økonomisk støtte fra flere fond samt DR. Store deler av filmen ble tatt opp i Palladium kino under Rådhusarkaden i København, og i filmen medvirket blant andre Dick Kaysø og Carl Quist Møller. Filmen hadde  premiere på Grand Teatret i København i 1990, fikk overveiende negative anmeldelser og ble avvist å bli sendt på DR.

## Karriere
### 1989–2002: Filmskolen, Dogme95, ''Festen''
Som tyveåring søkte Vinterberg i 1989 inn på Den Danske Filmskole og ble, som en av de yngste elever noensinne, tatt opp.
 
Å starte på en utdannelse i så ung en alder la også et visst press på Vinterberg: 

Vinterberg gikk ut fra filmskolen i 1993 med sin avgangsfilm *Sidste omgang,* som handler om en ung mann, spilt av Thomas Bo Larsen, som får konstatert kreft og kun har få måneder igjen å leve. Filmen vant to priser, Jury Award og Young Talent Award, under den internasjonale festivalen for filmskoler i München i 1993.

Han regisserte samme år TV-filmen *[[Slaget på tasken]]*, som blant annet hadde Ann Eleonora Jørgensen, Nikolaj Coster-Waldau, Ulrich Thomsen og Jesper Klein på rollelisten.

I 1995 regisserte han novellefilmen *Drengen der gik baglæns*, som innbragte Vinterberg hans første Robert-pris i kategorien korte dokumentarfilm.  

Samme år gikk Vinterberg sammen med Lars von Trier om å utferdige og grunnlegge det kunstneriske konseptet Dogme 95, som var et manifest og regelsett, hvis mål var å skulle forenkle filmproduksjon og derved skape en klarere kommunikasjon med mottakeren. Konseptet satte i gang en bølge i den danske og utenlandske filmverden, og det ble i det etterfølgende tiåret  produsert en lang rekke danske og utenlandske filmer, som fulgte dogme-regelsettet. Søren Kragh-Jacobsen og Kristian Levring sluttet seg til konseptet kort tid etter tilblivelsen og sammen med Vinterberg og Trier ble de fire menn omtalt som «Dogme-brødrene».

Vinterbergs debut som dogme-regissør var med filmen *[[Festen]]* i 1998, som endte med å overgå Vinterbergs debut som spillefilmregissør med *[[De største helte]]* fra 1996, som fikk stor anerkjennelse og mottok tre priser ved Robert-utdelingen i 1997.

*Festen* ble Vinterbergs gjennombrudd som regissør. Den har Ulrich Thomsen, Henning Moritzen, Thomas Bo Larsen og Paprika Steen på rollelisten, og vant flere danske og internasjonale filmpriser. Vinterberg skrev manuskriptet til filmen i samarbeid med Mogens Rukov. I 2006 ble filmen tatt opp i Danmarks kulturkanon på listen over filmer som anses som en stor og viktig del av Danmarks kulturarv.

I 1999 og 2000 regisserte han musikkvideoer for det britiske bandet Blur.

### 2003–2010: ''It's All About Love'', ''Submarino''

Den neste spillefilmen han regisserte var *[[It's all about love]]* som hadde premiere i 2003. Filmen er Vinterbergs første engelsk-språklige film og hadde kjente navn som Joaquin Phoenix, Claire Danes og Sean Penn på rollelisten. Til tross for at denne internasjonale satsingen klarte å komme med i hovedkonkurransen på Sundance filmfestival i 2003, fikk filmen overveiende negative anmeldelser og ble ikke en kommersiell suksess.

Vinterbergs etterfølgende prosjekt ble også en internasjonal satsing med den engelsk-språklige filmen *[[Dear Wendy]]* i 2005. Filmens manus er skrevet av Lars von Trier. Filmen hadde premiere på Sundance filmfestival i 2005.

I 2007 vendte Vinterberg tilbake til dansk film og regisserte filmen *[[En mand kommer hjem]]*, som har Thomas Bo Larsen, Morten Grunwald, Ronja Mannov Olesen og Karen-Lise Mynster på rollelisten.

Året etter regissert han sin tredje musikkvideo, som denne gang var for det amerikanske heavymetal-bandet Metallicas single «The Day That Never Comes».

I 2010 regisserte Vinterberg det sosialrealistisk dramaet *[[Submarino]]*, som er en filmatisering av romanen av samme navn, skrevet av Jonas T. Bengtsson. Filmen mottok flere danske og internasjonale priser, Vinterberg fikk Nordisk Råds Filmpris i 2010 for filmen, sammen med Tobias Lindholm, manusforfatter, og Morten Kaufmann, produsent fra Nimbus Film.

### 2012–2018: ''Jakten'', ''Kollektivet''
I 2012 regisserte Vinterberg *Jakten*, som han igjen skrev i samarbeid med Tobias Lindholm. Filmen handler om en mann som urettmessig blir beskylt for å ha begået et seksuelt overgrep på et barn, hvoretter hele lokalsamfunnet vender seg mot ham. Filmen ble vist under filmfestivalen i Cannes, nominert til Oscar og mottok en lang rekke priser, blant annet Nordisk Råds Filmpris.

Etter Jakten regisserte han den britiske filmen *[[Far from the Madding Crowd (2015)|Far from the Madding Crowd]]* i 2015, *[[Kollektivet (film)|Kollektivet]]* året etter og deretter *[[Kursk (film)|Kursk]]* i 2019.

### 2020– ''Et glass til''
Vinterberg regisserte i 2020 komedie-dramaet *[[Et glass til]]*, som han igjen skrev sammen med Tobias Lindholm. Filmen hadde Mads Mikkelsen, Thomas Bo Larsen, Lars Ranthe og Magnus Millang på rollelisten og fikk gode anmeldelser. Filmen mottok en lang rekke internasjonale nominasjoner og priser, blant annet Oscar for beste fremmedspråklige film i 2021. Under Amandaprisen 2021 vant den klassen for beste utenlandske kinofilm.

*Et glass til* er dedikert til Vinterbergs datter, Ida Marie Vinterberg, som var en av dem som oppfordret ham til å lage filmen, men som omkom i en trafikkulykke kort tid etter at opptakene til filmen var kommet i gang.

Vinterberg debuterte som regissør av en TV-serie i 2024 med *[[Familier som våre]]*, skrevet i samarbeid med Bo Hr. Hansen og produsert av Sisse Graum Jørgensen og Kasper Dissing for Zentropa.

## Filmografi (utvalg)
### Spillefilmer
* 2020: *Et glass til*
* 2018: *Kursk*
* 2016: *Kollektivet*
* 2016: *Far from the Madding Crowd*
* 2012: *Jakten*
* 2010: *Submarino*
* 2007: *En mand kommer hjem*
* 2005: *Dear Wendy*
* 2003: *It's all about love*
* 1998: *Festen* 
* 1996: *De største helte*

### Kortfilmer
* 2000: *D-dag*
* 1994: *Drengen der gik baglæns*
* 1993: *Sidste omgang* 
* 1993: *Slaget på tasken* 
* 1990: *Sneblind*

### TV-serier
* 2024: *Familier som våre*

### Musikkvideoer
* 2008: Metallica: «The Day That Never Comes» 
* 2002: Blur: «Don't Bomb When You're the Bomb» 
* 1999: Blur: «No Distance Left to Run»

## Priser og utmerkelser
* 2025: Nordic Honorary Dragon Award
* 2021: Amandaprisen (Beste utenlandske kinofilm) for *Et glass til*
* 2020: Den europeiske filmprisen for beste filmanus for *Et glass til*  (Sammen med Tobias Lindholm)
* 2016: Ridder av Ordre des Arts et des Lettres 
* 2015: Ridder av Dannebrogordenen 
* 2013: Nordisk råds filmpris for *Jakten* (Sammen med Tobias Lindholm, Sisse Graum Jørgensen og Morten Kaufmann)
* 2012: Den europeiske filmprisen for beste filmanus for *Jakten*  (Sammen med Tobias Lindholm)
* 2010: Nordisk råds filmpris for *Submarino* (Sammen med Tobias Lindholm og Morten Kaufmann)
* 1999: Amandaprisen (Beste utenlandske kinofilm) for *Festen*
;Bodilprisen
* 2021: Bodilprisen for beste danske film for *Et glass til*
* 2021: Bodilprisen for beste manuskript for *Et glass til* (Sammen med Tobias Lindholm)
* 2014: Bodilprisen for beste danske film for *Jakten*
* 1999: Bodilprisen for beste danske film for *Festen*
;Robertprisen
* 2021: Robertprisen for årets regissør, for *Et glass til* 
* 2021: Robertprisen for årets manuskript, for *Et glass til* (Sammen med Tobias Lindholm)
* 2021: Robertprisen for årets danske spillefilm for *Et glass til* (Sammen med Tobias Lindholm, Sisse Graum Jørgensen og Kasper Dissing)
* 2017: Robertprisen for årets tilrettelagte manuskript, for *Kollektivet* (Sammen med Tobias Lindholm)
* 2014: Robertprisen for årets danske spillefilm, for *Jakten*
* 2014: Robertprisen for årets regissør, for *Jakten*
* 2014: Robertprisen for årets manuskript, for *Jakten* (Sammen med Tobias Lindholm)
* 1999: Robertprisen for årets danske spillefilm, for *Festen*
* 1999: Robertprisen for årets originale manuskript, for *Festen* (Sammen med Mogens Rukov)
* 1995: Robertprisen for årets korte dokumentarfilm, for *Drengen der gik baglæns*

## Privatliv
Vinterberg var gift med teatersjef Maria Walbom Vinterberg fra 1990 til 2007, og de hadde to barn, datteren Ida Marie var den ene. Siden 2010 har han vært gift med skuespiller og prest Helene Reingaard Neumann, som han har to barn med.

## Referanser


 

 

 

 

 

 

 

 

 



## Eksterne lenker
*